***Príloha č.3: Návrh dodávateľsko – odberateľskej zmluvy***

**Logický celok 1,2,3, a 4**

KÚPNA ZMLUVA

uzatvorená podľa § 409 a nasled. Obchodného zákonníka (zákon č. 513/1991 Zb. v znení neskorších zmien a doplnkov)

1. Zmluvné strany

1.1 **Kupujúci**  : **IPECON, s.r.o.**

Sídlo : Dolné Rudiny 8209/43, 010 01 Žilina

Štatutárny orgán : Ing. Milan Remiš, konateľ spoločnosti

IČO : 363 747 84

DIČ : 2020101655

IČ DPH : SK2020101655

Bankové spojenie : UniCredit Bank Slovakia a.s., pobočka Žilina

Číslo účtu IBAN : SK84 1111 0000 0066 1142 8003

Registrácia : OR OS v Žiline v oddieli Sro, vložka č.10621/L

1.2 **Predávajúci** :

Sídlo :

Štatutárny orgán :

IČO :

DIČ :

IČ DPH :

Bankové spojenie :

Číslo účtu IBAN :

Registrácia :

**2. Predmet kúpnej zmluvy**

2.1 Predávajúci sa touto zmluvou zaväzuje dodať kupujúcemu tovar a previesť na neho vlastnícke právo k tomuto tovaru a kupujúci sa zaväzuje zaplatiť za tovar kúpnu cenu podľa tejto zmluvy.

2.2 Tovarom pre účely tejto zmluvy je **„....................................“,** špecifikované v **Špecifikácii predmetu zmluvy**, ktorý je  ***prílohou č. 1*** tejto zmluvy (ďalej len „strojné vybavenie“).

2.3 Dodanie tovaru zahŕňa aj dopravu tovaru do miesta plnenia a predloženie príslušnej technickej a sprievodnej dokumentácie.

2.4 Predávajúci prehlasuje, že je vlastníkom tovaru a je oprávnený s ním nakladať za účelom jeho predaja podľa tejto zmluvy.

**3. Dodacie podmienky**

3.1 Predávajúci sa zaväzuje dodať strojné vybavenie kupujúcemu **do 28 dní od doručenia objednávky** od kupujúceho.

3.2 Miestom dodania tovaru je pracovisko kupujúceho na adrese: Dolné Rudiny 8209/43, 010 01 Žilina, (ďalej len „miesto dodania“).

3.3 Dodanie strojného vybavenia do miesta dodania potvrdzuje kupujúci písomne a to podpísaním Preberacieho protokolu / Dodacieho listu. V **Preberacom protokole** / **Dodacom liste** sapotvrdzuje druh, množstvo, vyhotovenie a kompletnosť dodaného tovaru podľa ***prílohy č. 1*** tejto zmluvy. Osobou oprávnenou na prevzatie tovaru za kupujúceho (oprávnený na podpísanie preberacieho protokolu / dodacieho listu) je Ing. Milan Remiš, konateľ.

3.4 Kupujúci je povinný pri dodávke strojného vybavenia vykonať jeho fyzické prevzatie a bezodkladne reklamovať prípadnú nekompletnosť, alebo zjavnú vadu tovaru.

3.5 Zistenie vád je kupujúci povinný oznámiť písomne formou **Reklamačného protokolu.**

3.6 Kupujúci je oprávnený odmietnuť prevzatie strojného vybavenia, ak technické a úžitkové parametre dodaného tovaru nezodpovedajú špecifikácií tovaru uvedenej v ***prílohe č. 1*** tejto zmluvy. Špecifikácia tovaru v ***prílohe č. 1*** tejto zmluvy musí byť zhodná s tovarom uvedeným v ponuke predloženej predávajúcim v prieskume trhu.

3.7 Splnením dodávky sa rozumie dátum riadneho dodania predmetu zákazky predávajúcim v mieste dodania a akceptovaním preberacieho protokolu/dodacieho listu kupujúcim bez výhrad.

**4. Kúpna cena a platobné podmienky**

4.1 Kúpna cena tovaru je stanovená vzájomnou dohodou zmluvných strán podľa zákona č. 18/1996 Z. z. o cenách, v znení neskorších predpisov, takto :

Celková cena bez DPH: €

DPH 20 %. €

**Celková cena vrátane DPH: €**

slovom:.................................................................................bez DPH

4.2 Kúpna cena podľa tohto článku je cenou za nový kompletne funkčný tovar bez závad. V uvedenej kúpnej cene podľa bodu 4.1 je zahrnuté: cena tovaru, clo, dopravné náklady a príslušná technická a sprievodná dokumentácia a všetky ostatné finančné náklady spojené s dodaním tovaru kupujúcemu.

4.3 Právo na zaplatenie kúpnej ceny vzniká predávajúcemu riadnym splnením jeho záväzkov spôsobom uvedeným v  tejto zmluve.

4.4 Kupujúci je povinný uhradiť kúpnu cenu za tovar podľa tohto článku na základe faktúry /predfaktúry riadne vystavenej predávajúcim a doručenej kupujúcemu. Predávajúci je oprávnený vystaviť po doručení objednávky od Kupujúceho zálohovú faktúru vo výške max. 20% z celkovej kúpnej ceny. Po úplnom dodaní podľa požiadaviek kupujúceho predávajúci vystaví konečnú faktúru. Predávajúci je povinný predložiť Kupujúcemu faktúru v troch origináloch v listinnej forme.

4.5 Splatnosť faktúry/zálohovej faktúry je do 14 kalendárnych dní odo dňa jej doručenia kupujúcemu, a to výlučne bezhotovostným prevodom na účet predávajúceho uvedený v tejto zmluve.

4.6 Faktúra musí obsahovať náležitosti podľa platných právnych predpisov a tejto zmluvy. Prílohou faktúry vystavenej predávajúcim musí byť **Preberací protokol / Dodací list** vystavený v súlade s článkom 3 tejto Zmluvy. V prípade, že doručená faktúra nebude vystavená správne, je kupujúci oprávnený predmetnú faktúru vrátiť. Predávajúci je povinný vystaviť novú faktúru a doručiť ju kupujúcemu s uvedením novej lehoty jej splatnosti.

**5. Zodpovednosť za škodu a za vady, záručná doba**

5.1 Predávajúci ručí za vlastnosti tovaru počas záručnej doby, ktorá bola predávajúcim stanovená na 24 mesiacov; táto záručná doba začína plynúť odo dňa podpísania Preberacieho protokolu / Dodacieho listu. Predávajúci zodpovedá za to, že tovar je dodaný podľa podmienok tejto zmluvy podľa čl. II. bod 2.2. a podľa platných právnych predpisov a počas záručnej doby bude mať vlastnosti dohodnuté v tejto zmluve.

5.2 Počas záručnej doby sa predávajúci zaväzuje bezplatne odstrániť všetky vady dodaného tovaru.

5.3 Záruka na tovar podľa tohto článku platí za predpokladu, že kupujúci tovar používa a obsluhuje s príslušnou starostlivosťou podľa inštrukcií predávajúceho, obsiahnutých v priloženej dokumentácii. Predávajúci neručí za vady spôsobené nesprávnou manipuláciou a obsluhou zamestnancami kupujúceho.

5.4 Kupujúci sa zaväzuje, že reklamácie a vady (poruchy) tovaru uplatní bezodkladne po ich zistení.

**6. Sankcie**

6.1 V prípade omeškania predávajúceho s dodaním tovaru podľa prílohy č. 1 má kupujúci nárok na zmluvnú pokutu vo výške 0,05 % za každý deň omeškania s dodaním tovaru.

6.2 V prípade omeškania s úhradou faktúry je predávajúci oprávnený vyúčtovať a vtedy je kupujúci povinný zaplatiť úrok z omeškania vo výške 0,05 % z fakturovanej neuhradenej sumy za každý deň omeškania. Úroky z omeškania sú splatné v lehote do 30 kalendárnych dní odo dňa doručenia faktúry kupujúcemu.

6.3 Uplatnením zmluvnej pokuty nie je dotknuté právo poškodenej zmluvnej strany na náhradu škody.

6.4 Ak predávajúci nedodá kompletný predmet kúpy, tak ako je uvedený v **Prílohe č. 1** „**Špecifikácia** **predmetu zmluvy“** a v **Prílohe č. 2 „Rozpočte“** resp. svojvoľne zmení bez súhlasu kupujúceho akýkoľvek technický, výkonostný, alebo iný parameter dodaného zariadenia má kupujúci právo na zmluvnú pokutu vo výške 55 % z celkovej hodnoty príslušného tovaru uvedeného v Prílohe č. 1 a Prílohe č. 2, čo predstavuje náhradu škody objednávateľa vyplývajúcu z nezískania resp. neschválenia výdavkov prostredníctvom nenávratného finančného príspevku Slovenskou inovačnou a energetickou agentúrou.

**7. Odstúpenie od zmluvy**

7.1. Zmluvné strany sa dohodli, že porušenie zmluvných povinností dohodnutých v tejto zmluve, zakladá oprávnenie odstúpiť od zmluvy tej strane, ktorá je porušením povinností dotknutá. Spôsob odstúpenia od zmluvy sa riadi ustanoveniami § 345 a nasl. zák. č. 513/1991 Zb. Obchodný zákonník, v znení neskorších predpisov.

7.2 Ak omeškanie Predávajúceho alebo Kupujúceho s plnením podľa tejto zmluvy znamená podstatné porušenie jeho zmluvnej povinnosti, je druhá strana oprávnená odstúpiť od zmluvy, ak to oznámi strane v omeškaní bez zbytočného odkladu po tom, čo sa o tomto porušení dozvedela.

* 1. Zmluvné strany označujú porušenie zmluvy za podstatné, ak:

1. ak je objednávateľ v omeškaní s úhradou faktúr za strojné vybavenie o viac ako 60 kalendárnych dní po dohodnutom termíne splatnosti týchto faktúr,
2. ak je predávajúci v omeškaní s dodaním strojného vybavenia o viac ako 2 mesiace z dôvodu, ktorý nezavinil kupujúci,
3. predávajúci nedodal strojné vybavenie v zmysle dohodnutých podmienok riadne a včas a v kvalite podľa dohodnutých podmienok,
4. predávajúci neodstráni vady strojného vybavenia podľa podmienok uvedených v tejto zmluve,
   1. Kupujúci je oprávnený od tejto zmluvy odstúpiť, ak
5. predávajúci vstúpi do likvidácie, na jeho majetok bude vyhlásený konkurz, reštrukturalizácia, bude zahájené exekučné konanie a pod.,
6. predávajúci zmení parametre strojného vybavenia, ktorých použitie nebolo vopred odsúhlasené kupujúcim podľa Zmluvy o poskytnutí NFP,
7. predávajúci bez súhlasu kupujúceho postúpi práva a záväzky z tejto zmluvy na tretiu osobu,
8. predávajúci je v omeškaní s dodaním strojného vybavenia podľa tejto zmluvy o viac ako 2 mesiace,
9. predávajúci vykoná zmenu pri plnení tejto zmluvy bez predchádzajúceho súhlasu kupujúceho,
10. vzniknú nepredvídané okolnosti na strane predávajúceho, ktoré zásadne zmenia podmienky plnenia tejto zmluvy a súčasne sa nejedná o okolnosti vylučujúce zodpovednosť predávajúceho,
11. je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou predávajúceho,
12. predávajúci poskytne nepravdivé alebo zavádzajúce informácie alebo neposkytne informácie požadované kupujúcim alebo neposkytne informácie v súlade s podmienkami tejto zmluvy,
    1. Predávajúci je oprávnený od tejto zmluvy odstúpiť, ak:
13. kupujúci vstúpi do likvidácie, na jeho majetok bude vyhlásený konkurz, reštrukturalizácia, bude vyhlásené exekučné konanie,
14. kupujúci neposkytne predávajúcemu spolupôsobenie dohodnuté v tejto zmluve ani v dodatočne primeranej lehote a toto neposkytnutie spolupôsobenia zmarí predávajúcemu možnosť vykonať plnenie podľa tejto zmluvy,
15. vzniknú nepredvídané okolnosti na strane kupujúceho, ktoré zásadne zmenia podmienky plnenia tejto zmluvy a súčasne sa nejedná o okolnosti vylučujúce zodpovednosť kupujúceho,
16. je preukázané porušenie právnych predpisov SR a ES v rámci realizácie aktivít tejto zmluvy súvisiacich s činnosťou kupujúceho.

**8. Platnosť zmluvy**

* 1. Táto zmluva je platná jej podpisom oboma Zmluvnými stranami a nadobúda účinnosť dňom doručenia písomnej výzvy Predávajucemu, že môže začať s technologickou dodávkou strojného vybavenia.
  2. Platnosť tejto zmluvy je možné ukončiť :

1. dohodou zmluvných strán,
2. odstúpením od zmluvy z dôvodov uvedených v zákone alebo tejto zmluve. Odstúpenie je účinné dňom doručenia písomného oznámenia o odstúpení od zmluvy druhej zmluvnej strane. V prípade pochybností sa má za to, že oznámenie o odstúpení bolo doručené na tretí deň odo dňa jeho zaslania poštou doporučene na adresu sídla druhej zmluvnej strany, pričom deň odoslania sa do tejto lehoty nepočíta. Odstúpením od zmluvy nie je dotknuté právo na náhradu škody.
3. odstúpením od zmluvy bez akýchkoľvek sankcií (ak nedošlo k plneniu na základe tejto zmluvy v zmysle bodu 3.7.) kedy výsledky administratívnej finančnej kontroly zo strany Poskytovateľa nenávratného finančného príspevku, neumožňujú financovanie výdavkov vzniknutých z tohto obstarávania

**9. Spoločné ustanovenia**

* 1. Predávajúci sa zaväzuje strpieť výkon auditu/kontroly súvisiaceho s dodávaným tovarom, a to oprávnenými osobami na výkon tejto kontroly/auditu a poskytnúť im všetku potrebnú súčinnosť. Oprávnené osoby na výkon kontroly/auditu sú najmä: a) Ministerstvo školstva, vedy, výskumu a športu SR (ďalej len „MŠVVaŠ SR) a ním poverené osoby, b) Útvar vnútorného auditu a nimi poverené osoby, c) Najvyšší kontrolný úrad SR, Úrad vládneho auditu, Certifikačný orgán a nimi poverené osoby, d) Orgán auditu, jeho spolupracujúce orgány a osoby poverené na výkon kontroly/auditu, e) Splnomocnení zástupcovia Európskej Komisie a Európskeho dvora audítorov, f) Orgán zabezpečujúci ochranu finančných záujmov EÚ, g) Osoby prizvané orgánmi uvedenými v písm. a) až f) v súlade s príslušnými právnymi predpismi SR a právnymi aktmi EÚ.
  2. Predávajúci a kupujúci sa dohodli a zaväzujú, že bezodkladne príjmu opatrenia na nápravu nedostatkov, zistených kontrolou/auditom/overovaním a to v lehote stanovenej kupujúcim.
  3. Predávajúci je povinný poskytnúť súčinnosť pri vykonávaní finančnej kontroly vnútorného auditu a vládneho auditu orgánov štátnej správy v zmysle zák. č. 502/2001 Z. z.

1. **Osobitné ustanovenia**
   1. Zmluvné strany sa zaväzujú vzájomne si oznamovať všetky zmeny údajov dôležitých pre bezproblémové plnenie tejto zmluvy.
   2. Zmluvné strany sa, v súlade s § 525 ods. 2 zák. č. 40/1964 Zb. Občiansky zákonník, v znení neskorších predpisov, dohodli, že pohľadávku, ktorá vznikne z tohto zmluvného vzťahu Predávajúcemu ako veriteľovi, Predávajúci nepostúpi tretej osobe bez predchádzajúceho písomného súhlasu Kupujúceho ako dlžníka. Písomný súhlas za Kupujúceho je oprávnený udeliť len jeho štatutárny orgán.
   3. Z dôvodu zákonných obmedzení na strane kupujúceho, dodatkom k zmluve nie je možné dohodnúť zmenu predmetu plnenia podľa druhu tovaru, ktorý bol hodnotený verejným obstarávateľom v zmysle zákona č. 343/2015 Z. z. . o verejnom obstarávaní a o zmene a doplnení niektorých zákonov, v znení neskorších predpisov.
   4. Predávajúci sa zaväzuje, že
2. nevyužije akékoľvek informácie, ktoré zistí alebo s prihliadnutím na okolnosti by mohol zistiť pri plnení predmetu tejto zmluvy vo svoj prospech, ani v prospech tretích osôb, počas trvania tohto zmluvného vzťahu, a ani po ukončení platnosti tejto Zmluvy;
3. informácie a podklady poskytnuté kupujúcim alebo tretími osobami pre plnenie predmetu tejto Zmluvy nepoužije na iný účel ako je plnenie tejto Zmluvy.

10.5. Zmluvné strany sa dohodli, že Predávajúci nepostúpi práva a záväzky z tejto zmluvy na tretie osoby bez predchádzajúceho písomného súhlasu Kupujúceho. Písomný súhlas za Kupujúceho je oprávnený vydať len jeho štatutárny orgán.

1. **Záverečné ustanovenia**
   1. Zmluvu možno meniť iba písomnými dodatkami, podpísanými oprávnenými zástupcami oboch zmluvných strán. Dodatok k tejto zmluve je možné uzatvoriť výhradne písomnou formou po odsúhlasení obidvoma zmluvnými stranami a v súlade s § 18 a zákona č. 343/2015 Z.z. o verejnom obstarávaní a o zmene a doplnení niektorých zákonov v platnom znení a súhlasom poskytovateľa nenávratného finančného príspevku v prípade potreby.
   2. Poskytovateľ prehlasuje, že pri plnení tejto Zmluvy bude využívať kapacity, resp. zdroje nasledovných subdodávateľov:

|  |  |  |  |  |  |  |  |
| --- | --- | --- | --- | --- | --- | --- | --- |
| Obchodný názov subdodávateľa | Predmet subdodávky | Rozsah subdodávky (%) | Adresa sídla | IČO, DIČ, IČ DPH | Osoba oprávnená konať za subdodávateľa | | |
| Meno a priezvisko | Adresa | Dátum narodenia |
|  |  |  |  |  |  |  |  |
|  |  |  |  |  |  |  |  |
|  |  |  |  |  |  |  |  |

* 1. Zmluvné strany sa dohodli, že ak v priebehu plnenia zmluvy dôjde k zmene subdodávateľa, Poskytovateľ je povinný oznámiť Objednávateľovi skutočnosť, že dôjde k zmene subdodávateľa. Tento nový budúci subdodávateľ musí spĺňať podmienky účasti, týkajúce sa osobného postavenia podľa § 32 ods. 1 písm. e) zákona a nesmú u neho existovať dôvody na vylúčenie podľa § 40 ods. 6 písm. a) až h) a ods. 7 zákona č. 343/2015 o verejnom obstarávaní v znení neskorších predpisov. Oprávnenie dodávať tovar sa preukazuje k tej časti zákazky, ktorú má subdodávateľa plniť. Oznámenie o plánovanej zmene subdodávateľa musí Poskytovateľ predložiť Objednávateľovi ešte pred tým, ako k zmene subdodávateľa dôjde. Ak takýto budúci subdodávateľ nespĺňa v tomto bode uvedené podmienky, nemôže byť pri plnení Zmluvy subdodávateľom.
  2. Právne vzťahy neupravené touto zmluvou sa riadia najmä príslušnými ustanoveniami zák. č. 513/1991 Zb. Obchodný zákonník, v znení neskorších predpisov a súvisiacich platných právnych predpisov Slovenskej republiky.
  3. Zmluva je vyhotovená v šiestich vyhotoveniach, z ktorých dve vyhotovenia obdrží Predávajúci a štyri vyhotovenia Kupujúci.
  4. Neoddeliteľnou súčasťou zmluvy sú prílohy:

Príloha č.1: Špecifikácia predmetu zmluvy

Príloha č.2: Rozpočet

* 1. Zmluvné strany sa dohodli, že prípadné spory vyplývajúce z tejto Zmluvy budú prednostne riešiť formou dohody (zmieru) prostredníctvom svojich zástupcov. V prípade, že sa spor nevyrieši zmierom, je ktorákoľvek zmluvná strana oprávnená požiadať o rozhodnutie príslušný súd Slovenskej republiky. Rozhodným právom je právo Slovenskej republiky a právny vzťah sa bude vzťahovať k právnym predpisom Slovenskej republiky.
  2. Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky alebo ES, nespôsobí to neplatnosť celej zmluvy. Zmluvné strany sa a takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný účel tejto zmluvy a obsah jednotlivých ustanovení tejto zmluvy.
  3. Zástupcovia zmluvných strán prehlasujú, že túto zmluvu uzatvárajú na základe slobodnej vôle, túto zmluvu neuzatvárajú v tiesni za nápadne nevýhodných podmienok, pod nátlakom a že obsahu zmluve porozumeli v celom rozsahu.

V ...................... dňa ................... V Žiline dňa ......................

Za Predávajúceho: Za Kupujúceho:

................................................. ........................................................